Publication: Magyar Közlöny
Issue: MK-2002-4 (Year: 2002, Number: 4)
Era: 1990-2004
Section: a 29/1997. (IV. 30.) FM rendelethez]
Paragraph Index: 37

1. MÉRÉS 1.1. Általános követelmények 1.1.1. A feldolgozatlan fát térfogata (tömörköbméterben vagy ûrköbméterben) vagy tömege meghatározásával kell mérni. 1.1.2. A mérésre csak metrikus rendszer használható. 1.1.3. A mérés kizárólag hatóságilag ellenõrzött és mûszakilag megfelelõ állapotú mérõeszközzel végezhetõ. 1.2. Szálfa, illetve rönk mérése 1.2.1. A szálfa, illetve a rönk olyan feldolgozatlan fa, amelynek térfogata köbméterben határozható meg. 1.2.2. A szálfát — a szabálytalan alakú kivételével — egyedi egységben kell mérni. A szabálytalan alakú szálfát szakaszonként szükséges megmérni. 1.2.3. Egy adott egység térfogata a hosszából és a kéregben vagy kéreg nélkül mért átmérõbõl számítható ki. A térfogat összege legalább két tizedesjegyre kerekítve, a szokásos köbözõtáblák felhasználásával határozható meg. 1.2.4. A megmért átmérõ összege lefelé kerekíthetõ az alacsonyabb értékû centiméterre. Ha az átmérõ kéregben mért, ebbõl a megfelelõ mennyiséget le kell vonni, amit jelezni kell. Ennek alkalmazása egyes fafajoknál a következõ: Fafaj és átmérõ (kéregben) Levonandó Tölgy, 20 cm átmérõig 1 centiméter Bükk, 40 cm átmérõig 40 cm felett 1 centiméter 2 centiméter Lucfenyõ, jegenyefenyõ 1 centiméter Erdeifenyõ, vörösfenyõ, 20 cm átmérõig 1 centiméter A módszer a nem említett fafajokra is alkalmazandó. 1.2.5. 19 centiméter és ennél kisebb átmérõjû fa esetén a kéreg nélküli átmérõ a ledöntött fatörzsön erdészeti átlaló felhasználásával (vízszintes átmérõ) egy mûvelettel mérhetõ. A kéreg nélküli 20 centiméter vagy ennél nagyobb átmérõjû fa keresztmetszete két egymást metszõ, egymásra merõleges méréssel állapítható meg (ha lehetséges, a legnagyobb és a legkisebb átmérõ figyelembevételével). Ha a mérendõ hely ágörvön vagy a törzs más szabálytalan részén található, az átmérõ mértéke a mérendõ helytõl mindkét oldalon egyenlõ távolságban végzett mérések átlaga szerint határozható meg. 1.2.6. A rönk hosszának összege deciméterre lefelé kerekíthetõ. A 20 centiméter vagy ennél kisebb kéreg nélküli középátmérõjû rönk méterben mért hosszának összege is lefelé kerekíthetõ. Ferde döntésû vágáslap hosszúságát a vágás közepétõl kezdõdõen kell mérni. 1.3. Sarangolt fatermék mérése 1.3.1. A sarangolt fatermék olyan feldolgozatlan fa, amelynek térfogata ûrköbméterben határozható meg. 1.3.2. Az összerakott sarang magasságának legalább 3 százalékkal kell meghaladni névleges magasságát. A névleges magasság 1 vagy 2 méter lehet.

Source: https://magyarkozlony.hu/hivatalos-lapok/c5b60d977ce22e44fb285ac15cf9c257f83ab935/dokumentumok/39db3585ae8f125fe379c5a94ca773dce30d8dcf/letoltes